**PRILOG UZ JAVNI NATJEČAJ**

**za imenovanje pročelnika Upravnog odjela za komunalne djelatnosti i gospodarenje**

Na temelju članka 17. i 19. Zakona o službenicima i namještenicima u lokalnoj i područnoj (regionalnoj) samoupravi (Narodne novine, broj: 86/08., 61/11., 4/18. i 112/19.), Gradonačelnik Grada Požege raspisao je **Javni natječaj za imenovanje pročelnika Upravnog odjela za komunalne djelatnosti i gospodarenje,** jedan izvršitelj, na neodređeno vrijeme.

Predmetni Javni natječaj je objavljen u **Narodnim novinama RH, broj: 143/24. od 11. prosinca 2024. godine,** na Hrvatskom zavodu za zapošljavanje, Područni ured Požega i na mrežnim strancima Grada Požege.

Sukladno navedenom, daju se sljedeće:

**OBAVIJESTI I UPUTE**

**I. ROK ZA PREDAJU PRIJAVA**

Prijave se predaju zaključno, s danom **19. prosinca 2024. godine.**

**II. OPIS POSLOVA:**

Pročelnik Upravnog odjela za komunalne djelatnosti i gospodarenjerukovodi Upravnim odjelom, predlaže program rada, rješava u najsloženijim stručnim i upravnim stvarima, prati stanje u određenim oblastima u pogledu primjene i izvršavanja propisa i mjera, te pojave koje nastaju u njihovu provođenju o čemu priprema izvješća i druge stručne materijale.

Odgovara za pravodobno i zakonito obavljanje poslova.

Odobrava i ovjerava za plaćanje sve račune za koje su sredstva osigurana u proračunu na pozicijama Upravnog odjela nakon što ih obrade, kompletiraju i supotpišu nadležni službenici te obrađuje i odobrava za plaćanje zahtjeve za isplate sredstava gradskih ustanova kroz sustav gradske riznice.

Sudjeluje u izradi strategija, općih akata, programa i drugih dokumenata iz djelokruga rada Upravnog odjela, te prati propise koji se odnose rad Upravnog odjela.

Prati stanje iz djelokruga Upravnoga odjela i predlaže odgovarajuće mjere, te pomaže službenicima Upravnoga odjela u radu na najsloženijim predmetima.

**III. PODACI O PLAĆI:**

Na pročelnika Upravnog odjela za komunalne djelatnosti i gospodarenje za određivanje visine plaće primjenjuju se odredbe:

- Zakona o službenicima i namještenicima u lokalnoj i područnoj (regionalnoj) samoupravi (Narodne

 novine, broj: 86/08., 61/11., 4/18. i 112/19.)

- Zakona o plaćama u lokalnoj i područnoj (regionalnoj) samoupravi (Narodne novine, broj: 28/10. i 10/23.)

- Odluke o koeficijentima za obračun plaće službenika i namještenika u upravnim tijelima Grada Požege

 (Službene novine Grada Požege, broj: 20/23. i 1/24.)

- Kolektivnog ugovora za zaposlene u upravnim tijelima Grada Požege (Službene novine Grada Požege, broj: 7/21., 12/22., 23/22., 6/23., 8/23., 10/23., 17/23., 19/23., 6/24. i 7/24.)

Plaću radnog mjesta pročelnika Upravnog odjela za za komunalne djelatnosti i gospodarenječini umnožak koeficijenta složenosti poslova radnog mjesta koji iznosi 3,20 i osnovice za izračun bruto plaće koja iznosi 839,14 eura, uvećano za 0,5% za svaku navršenu godinu radnog staža. Bruto plaća pročelnika **iznosi 2.685,25 eura.**

**IV. NAČIN OBAVLJANJA PRETHODNE PROVJERE ZNANJA I SPOSOBNOSTI KANDIDATA**

Prethodna provjera znanja i sposobnosti kandidata obavlja se putem **pisanog testiranja i razgovora (intervjua).**

Prethodnu provjeru znanja i sposobnosti kandidata provodi Povjerenstvo za provedbu javnog natječaja.

Smatra se da je kandidat koji nije pristupio prethodnoj provjeri znanja, povukao prijavu na natječaj.

**V. PISANO TESTIRANJE KANDIDATA**

**Pravni izvori za pripremanje kandidata za testiranje za pročelnika Upravnog odjela za komunalne djelatnosti i gospodarenje -** pitanjakojima se testira provjera znanja, sposobnosti i vještina bitnih za obavljanje poslova radnog mjesta na koje se kandidat prima temelje se na sljedećim propisima:

* Zakon o lokalnoj i područnoj (regionalnoj) samoupravi (Narodne novine, broj: broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.)
* Zakon o općem upravnom postupku (Narodne novine, broj: 47/09. i 110/21.)
* Zakon o prostornom uređenju (Narodne novine, broj: 153/13., 65/17., 114/18., 39/19., 98/19. i 67/23.)
* Zakon o gradnji (Narodne novine, broj: 153/13., 20/17., 39/19. i 125/19.)
* Zakon o komunalnom gospodarstvu (Narodne novine, broj: 68/18., 110/18. i 32/20.)
* Statut Grada Požege (Službene novine Grada Požege, broj: 2/21. i 11/22.)

**VI. PRAVILA TESTIRANJA I INTERVJU**

Po dolasku na provjeru znanja i sposobnosti testiranjem od kandidata će biti zatražena odgovarajuća identifikacijska isprava radi utvrđivanja identiteta.

Za vrijeme provjeru znanja i sposobnosti testiranjem nije dopušteno: korištenje literature, bilješki, mobitela, napuštati prostorije u kojoj se obavlja provjera, razgovarati ili na drugi način ometati ostale kandidate.

Nakon uvodnih radnji, započinje testiranje na način da će kandidatima biti podijeljena pitanja za provjeru znanja i sposobnosti za obavljanje poslova radnog mjesta za kojeg se kandidat prijavio.

Provjera znanja i sposobnosti testiranjem traje najduže 45 minuta.

Za provjeru znanja i sposobnosti testiranjem dodjeljuje se od 1 do 10 bodova.

Smatra se, da je kandidat položio test ako je postigao najmanje 50% ukupnog broja bodova.

Razgovor (intervju) se provodi samo s onim kandidatima koji su ostvarili najmanje 50% broja bodova na testu.

Povjerenstvo za provedbu javnog natječaja kroz razgovor (intervju) sa kandidatima utvrđuje interese, ciljeve i motivaciju kandidata za rad. Rezultati razgovora (intervjua) boduju se od 1 do 10 bodova.

Ukupan broj bodova kojeg kandidat može postići testiranjem i razgovorom (intervjuom) je 20.

Nakon provedenog postupka, Povjerenstvo za provedbu javnog natječaja utvrđuje rang - listu kandidata prema ukupnom broju ostvarenih bodova, te dostavlja Gradonačelniku Grada Požege rang listu kandidata i izvješće o provedenom postupku koje potpisuju svi članovi Povjerenstva za provedbu javnog natječaja.

Izabrani kandidat, po obavijesti o izboru, dostavlja uvjerenje o zdravstvenoj sposobnosti za obavljanje poslova radnog mjesta, a prije donošenja Rješenja o imenovanju.

Gradonačelnik Grada Požege donosi Rješenje o imenovanju koje se dostavlja svim kandidatima koji su se prijavili na javni natječaj.

Kandidat koji nije zadovoljan Rješenjem o imenovanju izabranog kandidata, može pokrenuti upravni spor u roku trideset (30) dana od dana dostave Rješenja o imenovanju.

**VII. POZIV ZA TESTIRANJE** biti će objavljen najmanje pet (5) dana prije testiranja, na mrežnoj stranici Grada Požege ([www.pozega.hr](http://www.pozega.hr)) i na oglasnoj ploči Grada Požege.

**GRADONAČELNIK GRADA POŽEGE**